               COMISIA EUROPEANĂ
            Bruxelles, 23.9.2021
            COM(2021) 593 final
            2021/0303(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în legătură cu adoptarea unei decizii de modificare a acordului

               EXPUNERE DE MOTIVE

               1.Obiectul propunerii

               Comisia propune Consiliului să stabilească poziția care urmează să fie adoptată în numele Uniunii în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”) cu privire la o decizie a Comitetului mixt de modificare a respectivului acord.

               2.Contextul propunerii

               2.1.Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice

               Acordul de retragere prevede condițiile pentru retragerea ordonată a Regatului Unit din Uniune și din Euratom. Acordul de retragere a intrat în vigoare la 1 februarie 2020.

               2.2.Comitetul mixt

               Comitetul mixt instituit în temeiul articolului 164 alineatul (1) din Acordul de retragere este alcătuit din reprezentanți ai Uniunii și ai Regatului Unit. Comitetul mixt este coprezidat de Uniune și de Regatul Unit. Anexa VIII la Acordul de retragere stabilește regulamentul de procedură al Comitetului mixt. Comitetul mixt se reunește cel puțin o dată pe an sau la cererea Uniunii ori a Regatului Unit și își stabilește calendarul și ordinea de zi a reuniunilor prin consens reciproc.

               Sarcinile Comitetului mixt sunt prevăzute la articolul 164 din Acordul de retragere și constau în principal în:

               ·supravegherea punerii în aplicare și a executării acordului în mod direct sau prin intermediul lucrărilor comitetelor specializate care transmit rapoarte Comitetului mixt;

               ·adoptarea de decizii și formularea de recomandări, inclusiv de modificări aduse acordului, în cazurile prevăzute în acesta;

               ·prevenirea problemelor și soluționarea litigiilor care pot apărea cu privire la interpretarea și executarea acordului.

               2.3.Decizia avută în vedere de Comitetul mixt

               Comitetul mixt poate adopta o decizie de modificare a Acordului de retragere, în temeiul articolului 164 alineatul (5) litera (d) din acord, pentru corectarea erorilor, remedierea omisiunilor sau a altor deficiențe ori pentru soluționarea unor situații neprevăzute în momentul semnării Acordului de retragere, cu condiția ca decizia să nu modifice elementele esențiale ale acordului.

               Scopul deciziei avute în vedere este de a remedia omisiunile și deficiențele care nu modifică elementele esențiale ale Acordului de retragere.

               Decizia avută în vedere va deveni obligatorie pentru părți în conformitate cu articolul 166 alineatul (2) din Acordul de retragere. În conformitate cu articolul 9 din regulamentul de procedură, deciziile adoptate de Comitetul mixt vor preciza data de la care produc efecte.

               3.Poziția care urmează să fie adoptată în numele Uniunii

               3.1.Partea I din anexa I la Acordul de retragere privind coordonarea în materie de securitate socială

               Partea I din anexa I la Acordul de retragere conține deciziile și recomandările Comisiei administrative pentru coordonarea sistemelor de securitate socială, de care Uniunea și Regatul Unit trebuie să țină seama în mod corespunzător atunci când aplică normele privind coordonarea în materie de securitate socială (a se vedea articolul 31 din Acordul de retragere).

               La 18 octombrie 2017, Comisia administrativă pentru coordonarea sistemelor de securitate socială a aprobat Recomandarea nr. A1 privind eliberarea atestatului menționat la articolul 19 alineatul (2) din Regulamentul (CE) nr. 987/2009 al Parlamentului European și al Consiliului. Această recomandare nu a fost însă inclusă în anexa I la Acordul de retragere și ar trebui adăugată.

               La 19 octombrie 2017, Comisia administrativă pentru coordonarea sistemelor de securitate socială a aprobat Decizia nr. E6 în ceea ce privește stabilirea momentului în care un mesaj electronic este considerat ca fiind livrat în mod legal în sistemul de Schimb electronic de informații privind securitatea socială (EESSI). Această decizie nu a fost însă inclusă în anexa I la Acordul de retragere și ar trebui adăugată.

               La 17 iunie 2020, Comisia administrativă pentru coordonarea sistemelor de securitate socială a aprobat Decizia nr. H9 privind amânarea termenelor menționate în articolele 67 și 70 din Regulamentul (CE) nr. 987/2009 al Parlamentului European și al Consiliului, precum și în Decizia nr. S9, din cauza pandemiei de COVID-19. Această decizie nu a fost însă inclusă în anexa I la Acordul de retragere și ar trebui adăugată.

                La 21 octombrie 2020, Comisia administrativă pentru coordonarea sistemelor de securitate socială a aprobat Decizia nr. H10 privind modul de funcționare și componența Comisiei tehnice pentru prelucrarea datelor din cadrul Comisiei administrative pentru coordonarea sistemelor de securitate socială. Această decizie nu a fost însă inclusă în anexa I la Acordul de retragere și ar trebui adăugată. Decizia respectivă înlocuiește Decizia nr. H8 privind modul de funcționare și componența Comisiei tehnice pentru prelucrarea datelor din cadrul Comisiei administrative pentru coordonarea sistemelor de securitate socială. Prin urmare, Decizia nr. H8 va fi eliminată din partea I din anexa I la Acordul de retragere.

               La 9 decembrie 2020, Comisia administrativă pentru coordonarea sistemelor de securitate socială a aprobat Decizia nr. H11 a Comisiei administrative pentru coordonarea sistemelor de securitate socială privind amânarea termenelor menționate la articolele 67 și 70 din Regulamentul (CE) nr. 987/2009, precum și în Decizia nr. S9, din cauza pandemiei de COVID-19. Această decizie nu a fost însă inclusă în anexa I la Acordul de retragere și ar trebui adăugată.

               La 10 octombrie 2018, Comisia administrativă pentru coordonarea sistemelor de securitate socială a aprobat Recomandarea nr. H2 privind includerea unor caracteristici de autentificare în documentele portabile care sunt eliberate de instituția unui stat membru și care fac dovada statutului unei anumite persoane în scopul aplicării Regulamentelor (CE) nr. 883/2004 și (CE) nr. 987/2009 ale Parlamentului European și ale Consiliului. Această recomandare nu a fost însă inclusă în anexa I la Acordul de retragere și ar trebui adăugată.

               La 9 decembrie 2020, Comisia administrativă pentru coordonarea sistemelor de securitate socială a aprobat Decizia nr. S11 privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004. Această decizie înlocuiește Decizia nr. S9 privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004. Prin urmare, Decizia nr. S9 va fi eliminată din partea I din anexa I la Acordul de retragere.

               4.Temei juridic

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Decizia pe care Comitetul mixt este invitat să o adopte constituie un act cu efecte juridice. Actul avut în vedere va fi obligatoriu pentru părți, în conformitate cu articolul 166 alineatul (2) din acord.

               Actul avut în vedere nu completează și nu modifică cadrul instituțional al acordului.

               În consecință, temeiul juridic procedural al deciziei propuse este articolul 218 alineatul (9) din TFUE.

               Unicul obiectiv și conținut al actului avut în vedere se referă, pe de o parte, la modificarea acordului pentru a corecta erori și a remedia omisiuni sau alte deficiențe, fără a modifica elementele esențiale ale acestuia, și, pe de altă parte, la modificarea acordului într-un caz prevăzut în mod specific de acesta.

               Încheierea acordului s-a bazat pe articolul 50 alineatul (2) din Tratatul privind Uniunea Europeană.

               Prin urmare, în conformitate cu principiul de bază conform căruia un act poate fi modificat numai printr-un act de același tip, temeiul juridic material al deciziei propuse este articolul 50 alineatul (2) din Tratatul privind Uniunea Europeană.

               4.1.Concluzie

               Temeiul juridic al deciziei propuse ar trebui să fie articolul 50 alineatul (2) din Tratatul privind Uniunea Europeană, coroborat cu articolul 218 alineatul (9) din TFUE.

               5.Publicarea actului avut în vedere

               Întrucât decizia Comitetului mixt va modifica Acordul de retragere, este oportună publicarea acesteia în Jurnalul Oficial al Uniunii Europene după adoptare.

               2021/0303 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în legătură cu adoptarea unei decizii de modificare a acordului

               CONSILIUL UNIUNII EUROPENE,

               având în vedere Tratatul privind Uniunea Europeană, în special articolul 50 alineatul (2),

               având în vedere Tratatul privind funcționarea Uniunii Europene, în special articolul 218 alineatul (9),

               având în vedere propunerea Comisiei Europene,

               întrucât:

               (1)Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”) a fost încheiat de Uniune prin Decizia (UE) 2020/135 a Consiliului
                  1
                din 30 ianuarie 2020 și a intrat în vigoare la 1 februarie 2020.

               (2)Articolul 164 alineatul (5) litera (d) din Acordul de retragere împuternicește Comitetul mixt să adopte decizii de modificare a acordului menționat, cu condiția ca astfel de modificări să fie necesare pentru corectarea erorilor, remedierea omisiunilor sau a altor deficiențe ori pentru soluționarea unor situații neprevăzute în momentul semnării acordului și cu condiția ca astfel de decizii să nu modifice elementele esențiale ale acordului menționat. În temeiul articolului 166 alineatul (2) din Acordul de retragere, deciziile adoptate de Comitetul mixt sunt obligatorii pentru Uniune și pentru Regatul Unit, iar Uniunea și Regatul Unit trebuie să pună în aplicare deciziile respective, care au același efect juridic ca Acordul de retragere.

               (3)Din neatenție, o decizie și o recomandare ale Comisiei administrative pentru coordonarea sistemelor de securitate socială nu au fost enumerate în partea I din anexa I la Acordul de retragere. Alte patru decizii și o recomandare au fost adoptate înainte de încheierea perioadei de tranziție. Prin urmare, aceste decizii și recomandări ar trebui adăugate în anexa respectivă.

               (4)Comitetul mixt ar trebui să adopte o decizie în temeiul articolului 164 alineatul (5) litera (d) din Acordul de retragere pentru a remedia aceste omisiuni și deficiențe.

               (5)Așadar, este necesar să se stabilească poziția care urmează să fie luată în numele Uniunii în cadrul Comitetului mixt,

               ADOPTĂ PREZENTA DECIZIE:

               Articolul 1

               Poziția care urmează să fie luată, în numele Uniunii, în cadrul Comitetului mixt instituit prin articolul 164 alineatul (1) din Acordul de retragere cu privire la o decizie care urmează să fie luată în conformitate cu articolul 164 alineatul (5) litera (d) din acord se bazează pe proiectul de decizie a Comitetului mixt, anexat la prezenta decizie.

               Articolul 2

               Decizia Comitetului mixt se publică în Jurnalul Oficial al Uniunii Europene.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 29, 31.1.2020, p.1.

    ---documentbreak---

               COMISIA EUROPEANĂ
            Bruxelles, 23.9.2021
            COM(2021) 593 final
            ANEXĂ
            la
            Propunerea de decizie a Consiliului
            de stabilire a poziției care urmează să fie adoptată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în legătură cu adoptarea unei decizii de modificare a acordului

               DECIZIA NR. […]/2021 A COMITETULUI MIXT INSTITUIT PRIN ACORDUL PRIVIND RETRAGEREA REGATULUI UNIT AL MARII BRITANII ȘI IRLANDEI DE NORD DIN UNIUNEA EUROPEANĂ ȘI DIN COMUNITATEA EUROPEANĂ A ENERGIEI ATOMICE

               din ...

               de modificare a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice

               COMITETUL MIXT,

               având în vedere Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
                  1
                („Acordul de retragere”), în special articolul 164 alineatul (5) litera (d),

               întrucât:

               (1)Articolul 164 alineatul (5) litera (d) din Acordul de retragere împuternicește Comitetul mixt instituit în temeiul articolului 164 alineatul (1) („Comitetul mixt”) să adopte decizii de modificare a acordului menționat, cu condiția ca astfel de modificări să fie necesare pentru corectarea erorilor, remedierea omisiunilor sau a altor deficiențe ori pentru soluționarea unor situații neprevăzute în momentul semnării acordului și cu condiția ca astfel de decizii să nu modifice elementele esențiale ale acordului menționat. În temeiul articolului 166 alineatul (2) din Acordul de retragere, deciziile adoptate de Comitetul mixt sunt obligatorii pentru Uniune și pentru Regatul Unit. Uniunea și Regatul Unit trebuie să pună în aplicare astfel de decizii, care au același efect juridic ca și Acordul de retragere.

               (2)Din motive de securitate juridică, partea I din anexa I la Acordul de retragere ar trebui modificată pentru a adăuga cinci decizii și două recomandări ale Comisiei administrative pentru coordonarea sistemelor de securitate socială care nu au fost enumerate în partea I din anexa I la Acordul de retragere și pentru a elimina două decizii care au fost înlocuite de noile decizii,

               ADOPTĂ PREZENTA DECIZIE:

               Articolul 1

               Acordul de retragere se modifică după cum urmează:

               (1)În partea I din anexa I la Acordul de retragere, Recomandarea nr. A1 a Comisiei administrative pentru coordonarea sistemelor de securitate socială privind eliberarea atestatului menționat la articolul 19 alineatul (2) din Regulamentul (CE) nr. 987/2009 al Parlamentului European și al Consiliului
                  2
                se adaugă în secțiunea „Legislație aplicabilă (seria A)”.

               (2)În partea I din anexa I la Acordul de retragere, Decizia nr. E6 a Comisiei administrative pentru coordonarea sistemelor de securitate socială în ceea ce privește stabilirea momentului în care un mesaj electronic este considerat ca fiind livrat în mod legal în sistemul de Schimb electronic de informații privind securitatea socială (EESSI)
                  3
                se adaugă în secțiunea „Schimbul electronic de date (seria E)”.

               (3)În partea I din anexa I la Acordul de retragere, Decizia nr. H9 a Comisiei administrative pentru coordonarea sistemelor de securitate socială privind amânarea termenelor menționate în articolele 67 și 70 din Regulamentul (CE) nr. 987/2009 al Parlamentului European și al Consiliului, precum și în Decizia nr. S9, din cauza pandemiei de COVID-19
                  4
                se adaugă în secțiunea „Aspecte orizontale (seria H)”.

               (4)În partea I din anexa I la Acordul de retragere, Decizia nr. H10 a Comisiei administrative pentru coordonarea sistemelor de securitate socială privind modul de funcționare și componența Comisiei tehnice pentru prelucrarea datelor din cadrul Comisiei administrative pentru coordonarea sistemelor de securitate socială
                  5
                se adaugă în secțiunea „Aspecte orizontale (seria H)”.

               (5)În partea I din anexa I la Acordul de retragere, Decizia nr. H11 a Comisiei administrative pentru coordonarea sistemelor de securitate socială privind amânarea termenelor menționate la articolele 67 și 70 din Regulamentul (CE) nr. 987/2009 al Parlamentului European și al Consiliului, precum și în Decizia nr. S9, din cauza pandemiei de COVID-19
                  6
                se adaugă în secțiunea „Aspecte orizontale (seria H)”.

               (6)În partea I din anexa I la Acordul de retragere, Recomandarea nr. H2 a Comisiei administrative pentru coordonarea sistemelor de securitate socială privind includerea unor caracteristici de autentificare în documentele portabile care sunt eliberate de instituția unui stat membru și care fac dovada statutului unei anumite persoane în scopul aplicării Regulamentelor (CE) nr. 883/2004 și (CE) nr. 987/2009 ale Parlamentului European și ale Consiliului
                  7
                se adaugă în secțiunea „Aspecte orizontale (seria H)”,

               (7)În partea I din anexa I la Acordul de retragere, Decizia nr. S11 a Comisiei administrative pentru coordonarea sistemelor de securitate socială privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004
                  8
                se adaugă în secțiunea „Boală (seria S)”.

               (8)În partea I din anexa I la Acordul de retragere se elimină următoarele acte:

               (a)Decizia nr. H8 a Comisiei administrative pentru coordonarea sistemelor de securitate socială privind modul de funcționare și componența Comisiei tehnice pentru prelucrarea datelor din cadrul Comisiei administrative pentru coordonarea sistemelor de securitate socială, care este înlocuită de Decizia nr. H10 a Comisiei administrative pentru coordonarea sistemelor de securitate socială privind modul de funcționare și componența Comisiei tehnice pentru prelucrarea datelor din cadrul Comisiei administrative pentru coordonarea sistemelor de securitate socială;

               (b)Decizia nr. S9 a Comisiei administrative pentru coordonarea sistemelor de securitate socială privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004, care este înlocuită de Decizia nr. S11 a Comisiei administrative pentru coordonarea sistemelor de securitate socială privind procedurile de rambursare pentru punerea în aplicare a articolelor 35 și 41 din Regulamentul (CE) nr. 883/2004.

               Articolul 2

               Prezenta decizie intră în vigoare în ziua următoare datei adoptării.

               Adoptată la …,

               Pentru Comitetul mixt,

               Copreședinții

                     (1)

                     JO L 29, 31.1.2020, p.7.

                     (2)

                        JO C 183, 29.5.2018, p. 5.

                     (3)

                        JO C 355, 4.10.2018, p. 5.

                     (4)

                        JO C 259, 7.8.2020, p. 9.

                     (5)

                        JO C 89, 16.3.2021, p. 6.

                     (6)

                        JO C 170, 6.5.2021, p. 4.

                     (7)

                        JO C 147, 29/04/2019, p. 6.

                     (8)

                        JO C 236, 18.6.2021, p. 4.


               COMISIA EUROPEANĂ
            Bruxelles, 23.9.2021
            COM(2021) 594 final
            2021/0304(NLE)
            Propunere de
            DECIZIE A CONSILIULUI
            privind poziția care urmează să fie luată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în ceea ce privește modificarea deciziei de întocmire a unei liste de 25 de persoane care doresc și sunt capabile să fie membre ale unei comisii de arbitraj în temeiul acordului

               EXPUNERE DE MOTIVE

               1.Obiectul propunerii

               Comisia propune Consiliului să stabilească poziția care urmează să fie luată în numele Uniunii în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”) cu privire la o decizie a Comitetului mixt de modificare a Deciziei nr.7/2020 de întocmire a unei liste de 25 de persoane care doresc și sunt capabile să fie membre ale unei comisii de arbitraj.

               2.Contextul propunerii

               2.1.Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice

               Acordul de retragere prevede condițiile pentru retragerea ordonată a Regatului Unit din Uniune și din Euratom. Acordul de retragere a intrat în vigoare la 1 februarie 2020.

               2.2.Comitetul mixt

               În componența Comitetului mixt instituit în temeiul articolului 164 alineatul (1) din Acordul de retragere intră reprezentanți ai Uniunii și ai Regatului Unit. Comitetul mixt este coprezidat de Uniune și de Regatul Unit. Anexa VIII la Acordul de retragere stabilește regulamentul de procedură al Comitetului mixt. Comitetul mixt se reunește cel puțin o dată pe an sau la cererea Uniunii ori a Regatului Unit și își stabilește calendarul și ordinea de zi a reuniunilor prin consens reciproc.

               Sarcinile Comitetului mixt sunt prevăzute la articolul 164 din Acordul de retragere și constau în principal în:

               ·supravegherea punerii în aplicare și a aplicării acordului în mod direct sau prin activitatea comitetelor specializate care transmit rapoarte Comitetului mixt;

               ·adoptarea de decizii și recomandări, inclusiv modificări la acord în cazurile prevăzute de acesta;

               ·prevenirea problemelor și soluționarea litigiilor care pot apărea cu privire la interpretarea și executarea acordului.

               2.3.Actul avut în vedere spre adoptare de către Comitetul mixt

               În conformitate cu articolul 171 alineatul (1) din Acordul de retragere, Comitetul mixt a întocmit până la încheierea perioadei de tranziție, o listă de 25 de persoane care doresc și sunt capabile să fie membre ale unei comisii de arbitraj. În conformitate cu articolul 171 alineatul (1) ultima teză, Comitetul mixt se asigură că lista respectă cerințele specifice stabilite de Acordul de retragere în orice moment.

               Scopul deciziei avute în vedere este de a actualiza lista, întrucât, având în vedere faptul că a fost numit membru al unei instituții a Uniunii, unul dintre arbitrii de pe listă nu mai îndeplinește cerințele stabilite la articolul 171 alineatul (2) din Acordul de retragere.

               Decizia preconizată va deveni obligatorie pentru părți, în conformitate cu articolul 166 alineatul (2) din Acordul de retragere. În conformitate cu articolul 9 din regulamentul de procedură, deciziile adoptate de Comitetul mixt vor preciza data la care produc efecte.

               3.Poziția care urmează să fie luată în numele Uniunii

               În conformitate cu Acordul de retragere, Comitetul mixt a întocmit o listă de arbitri în cazul unui litigiu privind interpretarea Acordului de retragere, care a intrat în vigoare la 1 ianuarie 2021.

               Lista conține numele a cinci persoane asupra cărora Uniunea și Regatul au convenit în comun să exercite funcția de președinte al comisiei de arbitraj. În egală măsură, lista mai conține numele a 20 de persoane pentru funcția de membri obișnuiți ai comisiei de arbitraj, 10 propuse de Uniune și 10 propuse de Regatul Unit.

               Una dintre persoanele aflate pe lista de 10 membri ai comisiei de arbitraj din partea Uniunii Europene a fost numită avocat general la Curtea de Justiție începând cu 7 octombrie 2021. În conformitate cu articolul 171 alineatul (2) din Acordul de retragere, lista nu poate conține persoane care au statut de membri, funcționari sau alți agenți ai instituțiilor Uniunii și, prin urmare, lista trebuie modificată.

               Anexa II la Decizia (UE) 2020/2232 a Consiliului din 22 decembrie 2020 stabilește o listă de rezervă cu numele candidaților care doresc și sunt capabili să fie membri din partea Uniunii ai unei comisii de arbitraj instituite în temeiul Acordului de retragere și care pot fi contactați, după caz, de către Uniune atunci când Comitetul mixt trebuie să actualizeze lista de 25 de persoane în conformitate cu articolul 171 alineatul (1) ultima teză.

               Prin urmare, poziția Uniunii ar trebui să fie de sprijinire a adoptării de către Comitetul mixt a unei decizii de modificare a deciziei de întocmire a unei liste de 25 persoane care doresc și sunt capabile să îndeplinească funcția de arbitri în temeiul acordului, înlocuind persoana care nu mai îndeplinește cerința aferentă îndeplinirii funcției de arbitru cu un candidat de pe lista de rezervă.

               4.Temei juridic

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Decizia pe care Comitetul mixt este invitat să o adopte reprezintă o poziție care urmează să fie luată în numele Uniunii, în cadrul unui organism instituit în temeiul unui acord, atunci când organismul în cauză trebuie să adopte acte cu efecte juridice. Actul avut în vedere va deveni obligatoriu pentru părți, în conformitate cu articolul 166 alineatul (2) din acord.

               Actul avut în vedere nu completează și nu modifică cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               Obiectivul și conținutul actului avut în vedere se referă la stabilirea poziției Uniunii cu privire la lista persoanelor care doresc și sunt capabile să fie membre ale comisiilor de arbitraj în temeiul Acordului de retragere. Încheierea acordului s-a bazat pe articolul 50 alineatul (2) din Tratatul privind Uniunea Europeană.

               Prin urmare, temeiul juridic al deciziei propuse ar trebui să fie articolul 50 alineatul (2) din Tratatul privind Uniunea Europeană, coroborat cu articolul 218 alineatul (9) din TFUE.

               5.Publicarea actului avut în vedere

               Întrucât scopul deciziei Comitetului mixt este de a modifica lista persoanelor care doresc și sunt capabile să fie membre ale comisiilor de arbitraj în temeiul Acordului de retragere, este oportun ca decizia Comitetului mixt să fie publicată în Jurnalul Oficial al Uniunii Europene după adoptarea acesteia.

               2021/0304 (NLE)

               Propunere de

               DECIZIE A CONSILIULUI

               privind poziția care urmează să fie luată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în ceea ce privește modificarea deciziei de întocmire a unei liste de
                  25 de persoane care doresc și sunt capabile să fie membre ale unei comisii de arbitraj în temeiul acordului

               CONSILIUL UNIUNII EUROPENE,

               având în vedere Tratatul privind Uniunea Europeană, în special articolul 50 alineatul (2),

               având în vedere Tratatul privind funcționarea Uniunii Europene, în special articolul 218 alineatul (9),

               având în vedere propunerea Comisiei Europene,

               întrucât:

               (1)Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”) a fost încheiat prin Decizia (UE) 2020/135 a Consiliului
                  1
                și a intrat în vigoare la 1 februarie 2020.

               (2)În temeiul articolului 171 alineatul (1) din Acordul de retragere, Comitetul mixt a întocmit până la încheierea perioadei de tranziție prevăzute în Acordul de retragere, o listă de 25 de persoane care doresc și sunt capabile să fie membre ale unei comisii de arbitraj. Comitetul mixt trebuie să se asigure că lista respectă, în orice moment, aceste cerințe.

               (3)În temeiul articolului 171 alineatul (2) din Acordul de retragere, lista respectivă nu trebuie să conțină persoane care au statut de membri, funcționari sau alți agenți ai instituțiilor Uniunii, ai autorităților publice ale unui stat membru sau ai guvernului Regatului Unit.

               (4)Una dintre persoanele de pe listă care au fost propuse de Uniune a fost numită avocat general al Curții de Justiție și, prin urmare, nu mai îndeplinește cerințele pentru a fi arbitru în temeiul Acordului de retragere.

               (5)Prin urmare, este necesar ca persoana respectivă să fie înlocuită cu un candidat de pe lista de rezervă care conține numele candidaților care doresc și sunt capabili să fie membri ai unei comisii de arbitraj din partea Uniunii, în temeiul Acordului de retragere, astfel cum figurează în anexa II la Decizia (UE) 2020/2232 a Consiliului din 22 decembrie 2020.

               (6)Este oportun să se stabilească poziția care urmează să fie adoptată în numele Uniunii în cadrul Comitetului mixt,

               ADOPTĂ PREZENTA DECIZIE:

               Articolul 1

               Poziția care urmează să fie luată în numele Uniunii în cadrul Comitetului mixt instituit prin articolul 164 alineatul (1) din Acordul de retragere în ceea ce privește modificarea listei de 25 de persoane care doresc și sunt capabile să fie membre ale unei comisii de arbitraj în temeiul Acordului de retragere se bazează pe proiectul de decizie a Comitetului mixt atașat la prezenta decizie.

               Articolul 2

               Decizia Comitetului mixt se publică în Jurnalul Oficial al Uniunii Europene.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Decizia (UE) 2020/135 a Consiliului din 30 ianuarie 2020 referitoare la încheierea Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Text cu relevanță pentru SEE) (JO L 29, 31.1.2020, p. 1).

    ---documentbreak---

               COMISIA EUROPEANĂ
            Bruxelles, 23.9.2021
            COM(2021) 594 final
            ANEXĂ
            la
            Propunerea de Decizie a Consiliului
            privind poziția care urmează să fie luată în numele Uniunii Europene în cadrul Comitetului mixt instituit prin Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice în ceea ce privește modificarea deciziei de întocmire a unei liste de 25 de persoane care doresc și sunt capabile să fie membre ale unei comisii de arbitraj în temeiul acordului

               ANEXĂ

               DECIZIA nr. […]/2021 A COMITETULUI MIXT INSTITUIT PRIN ACORDUL PRIVIND RETRAGEREA REGATULUI UNIT AL MARII BRITANII ȘI IRLANDEI DE NORD DIN UNIUNEA EUROPEANĂ ȘI DIN COMUNITATEA EUROPEANĂ A ENERGIEI ATOMICE

               din...

               de modificare a Deciziei nr. 7/2020 de întocmire a unei liste de 25 de persoane care doresc și sunt capabile să fie membre ale unei comisii de arbitraj în temeiul acordului

               COMITETUL MIXT,

               având în vedere Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
                  1
                („Acordul de retragere”), în special articolul 171 alineatul (1) și alineatul (2)

               întrucât:

               (1)În temeiul articolului 171 alineatul (1) din Acordul de retragere, Comitetul mixt a întocmit până la încheierea perioadei de tranziție prevăzute în respectivul acord, o listă de 20 de persoane care doresc și sunt capabile să îndeplinească funcția de membri obișnuiți ai unei comisii de arbitraj. Comitetul mixt trebuie să se asigure că lista respectă, în orice moment, aceste cerințe.

               (2)În temeiul articolului 171 alineatul (2) din Acordul de retragere, lista respectivă nu trebuie să conțină persoane care au statut de membri, funcționari sau alți agenți ai instituțiilor Uniunii, ai autorităților publice ale unui stat membru sau ai guvernului Regatului Unit.

               (3)Una dintre persoanele de pe listă care au fost propuse de Uniune a fost numită membru al unei instituții a Uniunii și, prin urmare, nu mai îndeplinește cerințele pentru a fi arbitru în temeiul Acordului de retragere.

               (4)Prin urmare, este necesară înlocuirea persoanei respective ,

               ADOPTĂ PREZENTA DECIZIE:

               Articolul 1

               Lista membrilor obișnuiți ai comisiei de arbitraj din partea Uniunii, instituite în temeiul Acordului de retragere, astfel cum figurează în anexa I la Decizia nr.7/2020 a Comitetului mixt, se modifică după cum urmează:

               Dna Tamara ĆAPETA este înlocuită de dl Ezio PERILLO.

               Articolul 2

               Prezenta decizie intră în vigoare în ziua următoare datei adoptării.

               Adoptată la...,

               Pentru Comitetul mixt,

               Copreședinții

                     (1)

                           JO L 29, 31.1.2020, p.7.